I rurale områder i Nigeria er iboene hovedsakelig bønder. Deres viktigste avling er jams; festivaler blir holdt årlig for å feire høstingen. Andre viktige avlinger er maniok og taro. miniatyr|Iboer kvinne med ankelplater, 1922 Før den britiske koloniseringen var iboene en politisk fragmentert gruppe. Det var ulikheter i kultur som i kunstneriske uttrykk, tilsvarende også i holdninger og religiøs praksis. Ulike undergrupper ble organisert i klaner, slekt, tilknytning til landsbyer og dialekt. Det var ikke mange sentraliserte høvdingdømmer, arvelig aristokrati, eller kongeskikker, unntatt i kongedømmer som de i Nri, Arochukwu, Agbor og Onitsha. Dette politiske systemet endret seg betydelig under den britiske koloniseringen på 1800-tallet; (konger) ble innført i de fleste lokale samfunnene av Frederick Lugard som «sikkerhetskonger». Iboene ble også i stor grad kristne i koloniepoken. Chinua Achebes roman (, 1958) er en av de mest kjente og populære romaner som omhandler ibokulturen og endringene i kolonitiden.